钦定古今图书集成/明伦汇编/氏族典/第395卷 > 李桢
## 钦定古今图书集成/明伦汇编/氏族典/第395卷 > 李桢

按《元史李桢传》：桢字干臣，其先西夏国族子也。金末，
桢以经童中选入为质子，以文学得近侍，太宗嘉之。
十年，从大将察罕下淮甸，桢以功授军前行中书省
左右司郎中。桢奏寻访天下儒士，令所在优赡之。十
三年，师围寿春，天雨不止，桢言于察罕曰：“请退舍数
里，身往招之。”遂单骑入敌垒，晓以利害，明日与其将
三人率众来降，授“襄阳军马万户”，卒。